Diari Oficial de la Generalitat Valenciana


Sumari del DOGV 6397, del 15-11-2010 (2010/12328)

RESOLUCIÓ de 26 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual se seleccionen centres docents en relació amb el programa d'aplicació de bones pràctiques en centres educatius de la Comunitat Valenciana, Trobada de Jóvens per a Aprendre a Emprendre, per a la millora de l'empleabilitat i el talent empresarial de l'alumnat de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6397

Data del DOGV
:   15-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12149


Data del document
:   26-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 26 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual se seleccionen centres docents en relació amb el programa d'aplicació de bones pràctiques en centres educatius de la Comunitat Valenciana, Trobada de Jóvens per a Aprendre a Emprendre, per a la millora de l'empleabilitat i el talent empresarial de l'alumnat de Formació Professional. [2010/12910]  
La Resolució de 6 de setembre de 2010, de la Direcció General d'Avaluació, Innovació i Qualitat Educativa i de la Formació Professional, regula el programa d'aplicació de bones pràctiques en centres educatius de la Comunitat Valenciana, I Trobada de Jóvens per a Aprendre a Emprendre, per a la millora de l'empleabilitat i el talent empresarial de l'alumnat de Formació Professional.  
Aquest programa té com a objecte estudiar l'abast educatiu de la referida bona pràctica «Trobada de Jóvens per a Aprendre a Emprendre» en el foment de l'empleabilitat i del talent empresarial de l'alumnat de Formació Professional. Per a això, es desenrotlla una trobada de jóvens en què durant dos dies els alumnes de Formació Professional dels centres seleccionats romandran junts i realitzant en equip, davall la supervisió de personal especialitzat, amb diverses activitats i a través de l'estructura de tallers.  
Tot això amb l'objectiu últim de millorar les taxes d'èxit en els centres que participen en el programa alhora que es minoren les taxes d'abandó de tals ensenyances a través de la millora de la motivació de l'alumnat de Formació Professional mitjançant activitats amb un alt contingut vivencial, experiencial i d'equip.  
Finalitzat el termini d'entrega de sol·licituds, la comissió de Selecció, Seguiment i Avaluació realitza la valoració de les sol·licituds d'acord amb els criteris establits en l'apartat cinqué punt 3 de la dita resolució, i selecciona els centres amb major puntuació, a fi que la directora general d'Avaluació, Innovació i Qualitat Educativa i de la Formació Professional dicte la resolució corresponent.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la Conselleria d'Educació, aquesta Direcció General d'Avaluació, Innovació i Qualitat Educativa i de la Formació Professional resol:  
Primer. Centres seleccionats  
Autoritza els centres seleccionats arreplegats en l'annex I d'aquesta resolució a participar en el programa d'aplicació de bones pràctiques en centres educatius de la Comunitat Valenciana, Trobada de Jóvens per a Aprendre a Emprendre, per a la millora de l'empleabilitat i el talent empresarial de l'alumnat de Formació Professional.  
Segon. Centres en llista d'espera  
Aquells centres que han aconseguit una puntuació superior a 50 punts però no han sigut seleccionats per no estar entre els 10 primers llocs, atenent els criteris establits en l'apartat cinqué punt 3 de la resolució de 6 de setembre de 2010, apareixen en llista de reserva en l'annex II d'aquesta resolució.  
Tercer. Centres exclosos  
Excloure de la convocatòria aquells centres que apareixen en l'annex III, per no haver aconseguit una puntuació mínima de 50 punts, segons els criteris establits en l'apartat cinqué punt 3 de la resolució de 6 de setembre de 2010, apareixen en llista d'espera en l'annex II d'aquesta resolució.  
Quart. Finançament  
El cost derivat de la posada en marxa d'aquest programa anirà a càrrec dels pressupostos consignats en el marc del conveni per al desenrotllament de la LOE, subscrit entre la Generalitat i el Ministeri.  
Annex I / Anexo I  
Centres seleccionats per a participar en el programa d'aplicació de bones pràctiques en centres educatius de la Comunitat Valenciana, Trobada de Jóvens per a Aprendre a Emprendre / Centros seleccionados para participar en el programa de aplicación de buenas prácticas en centros educativos de la Comunitat Valenciana, Encuentro de Jóvenes para Aprender a Emprender.  
  
Annex II / Anexo II  
Centres en llista d'espera / Centros en lista de espera  
  
Annex III / Anexo III  
Centres exclosos / Centros excluidos  
  
Quint. Efectes de la resolució  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), i 10, 14 i 46 de la Llei Reguladora de la Jurisdicció Contenciosa Administrativa (BOE núm. 167, de 14.07.1998), la present resolució, que posa fi a la via administrativa, podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua firma i publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua firma i publicació.  
València, 26 d'octubre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.